12/07/2018 | Administración LocalMunicipal
Boqueixón
Aprobación definitiva das ordenanzas do IBI, IAE e ICIO

Aprobación definitiva da modificación de ordenanzas municipais Na sesión ordinaria realizada polo Pleno o día 9 de maio de 2018 acordouse aprobar inicialmente a modificación das ordenanzas reguladoras do IBI, IAE e ICIO O expediente estivo exposto ó público na Secretaría do Concello, durante un prazo de 30 días hábiles e non se presentou ningunha reclamación. Polo tanto quedan definitivamente aprobadas as ordenanzas do IBI, IAE e ICIO que a continuación se transcriben literalmente. ORDENANZA FISCAL REGULADORA DO IMPOSTO DE BENS INMOBLES Artigo 1.º.–Fundamento e réxime. De acordo ó establecido no artigo 59 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, o Concello de Boqueixón establece o imposto sobre bens inmobles, cumprindo así o mandato imperativo contido no dito artigo. O imposto sobre bens inmobles rexerase neste municipio: a) Polas normas reguladoras deste, contidas no Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, e polas demais disposicións legais e regulamentarias que complementen e desenvolvan esta lei. b) Pola presente ordenanza fiscal. Artigo 2.º.–Natureza. O imposto sobre bens inmobles é un tributo directo de carácter real que grava o valor dos bens inmobles nos termos establecidos no R. D. Lex 2/2004, do 5 de marzo, e na presente ordenanza. Artigo 3.º.–Feito impoñible.1. Constitúe o feito impoñible do imposto a titularidade dos seguintes dereitos sobre os bens inmobles rústicos e urbanos e sobre os inmobles de características especiais: a) Dunha concesión administrativa sobre os propios inmobles ou sobre os servizos públicos a que se atopen afectos. b) Dun dereito real de superficie. c) Dun dereito real de usufruto. d) Do dereito de propiedade.2. A realización do feito impoñible que corresponda, dos definidos no apartado anterior pola orde nel establecido, determinará a non suxeición do inmoble ás restantes modalidades previstas neste.3. No caso de que un mesmo inmoble se atope localizado en distintos termos municipais, entenderase, para os efectos deste imposto, que pertence a cada un deles pola superficie que ocupe no respectivo termo municipal. Artigo 4.º.–Clases de bens inmobles para os efectos do imposto.1.–Terán a consideración de ben inmoble a parcela ou porción de solo dunha mesma natureza, encravada nun termo municipal e pechada por unha liña poligonal que delimita, para tales efectos, o ámbito espacial do dereito de propiedade dun propietario ou de varios pro indiviso e, no seu caso, as construcións emprazadas no dito ámbito, calquera que sexa o seu dono, e con independencia doutros dereitos que recaian sobre do inmoble.2.–Terán tamén a consideración de bens inmobles: a) Os diferentes elementos privativos das edificacións que sexan susceptibles de aproveitamento independente, sometidos ó réxime especial de propiedade horizontal, así coma o conxunto constituído por diferentes elementos privativos mutuamente vencellados e adquiridos en unidade de acto e, nas condicións que determinen os regulamentos de desenrolo do Real Decreto 1/2004, Texto refundido da Lei de Catastro Inmobiliario, os trasteiros e prazas de estacionamento en pro indiviso adscritos ó uso e goce exclusivo e permanente dun titular. A atribución dos elementos comúns ós respectivos inmobles, ós simples efectos da súa valoración catastral, realizarase na forma que se determine no devandito desenrolo regulamentario. b) O ámbito espacial dunha concesión administrativa sobre dos bens inmobles ou sobre dos servizos públicos ós que se atopen afectos. c) Os bens inmobles de características especiais.3.–Os bens inmobles clasifícanse catastralmente en urbanos, rústicos ou de características especiais. O carácter urbano ou rústico do inmoble dependerá da natureza do solo.4.–Enténdese por solo de natureza urbana o clasificado polo planeamento urbanístico coma urbano, o que teña a consideración de urbanizable segundo o planeamento i estea incluído en sectores, así coma o resto do solo clasificado como urbanizable a partir do momento de aprobación do instrumento urbanístico que o desenrole, e o que reúna sas características contidas no artigo 8 da Lei 6/1998, do 13 de abril, sobre Réxime do Solo e Valoracións. Terán a mesma consideración aqueles solos nos que se poidan exercer facultades urbanísticas equivalentes ós anteriores segundo a lexislación da Comunidade Autónoma de Galicia vixente. Exceptúase da consideración de solo urbano o que integre os bens inmobles de características especiais.5.–Enténdese por solo de natureza rústica aquel que non sexa de natureza urbana nin estea integrado nun ben inmoble de características especiais.6.–Terán a consideración de construcións: a) As edificacións, sexan cal sexan os materiais dos que estean construídas e o uso ó que se destinen, sempre que se atopen unidos permanentemente ó solo e con independencia de que se alcen sobre da súa superficie ou se atopen encravados no subsolo e de que poidan ser transportados ou desmontados. b) As instalacións industriais, comerciais, deportivas de recreo, agrícolas, gandeiras, forestais e piscícolas de auga doce, considerándose coma tales, entre outros, os diques, tanques, zonas de carga, peiraos, pantaláns e invernadoiros, e excluíndose, en todo caso, a maquinaria e os útiles. c) As obras de urbanización e de mellora, tales coma as explanacións, e as que se realicen para o uso dos espazos descubertos, coma son os recintos destinados a mercados, os depósitos ó aire libre, os campos para a práctica do deporte, os estacionamentos e os espazos anexos ou accesorios ós edificios e instalacións. Non terán a consideración de construcións aquelas obras de urbanización ou mellora que determinen os regulamentos de desenrolo da Lei do Catastro Inmobiliario, sen prexuízo de que o seu valor se deba incorporar ó do ben inmoble coma parte inherente ó valor do solo, nin os cubertos ou alpendres de escasa entidade.7.–Os bens inmobles de características especiais constitúen un conxunto complexo de uso especializado, integrado por solo, edificacións, instalacións e obras de urbanización e mellora que, polo seu carácter unitario e por estar ligado de xeito definitivo para o seu funcionamento, se configura para os efectos catastrais coma un único ben inmoble. Considéranse bens inmobles de características especiais os comprendidos nos seguintes grupos: a) Os destinados á produción de enerxía eléctrica e gas e ó refinado de petróleo, e as centrais nucleares. b) As presas, saltos de auga e encoros, incluído o seu leito ou vaso, excepto as destinadas en exclusiva ó regadío. c) As autopistas, estradas e túneles de peaxe. d) Os aeroportos e portos comerciais. Artigo 5.º.–Supostos de non suxeición. Non están suxeitos ó imposto: – As estradas, os camiños, as demais vías terrestres e os bens de dominio público marítimo-terrestre e hidráulico, sempre que sexan de aproveitamento público e gratuíto. – Os seguintes bens inmobles propiedade deste Concello: a) Os de dominio público afectos ó uso público. b) Os de dominio público afectos a un servicio público xestionado directamente polo Concello e os bens patrimoniais, excepto cando se trate de inmobles cedidos a terceiros mediante contraprestación. Artigo 6.º.–Exencións.1.–Estarán exentos os seguintes inmobles: a) Os que sexan propiedade do Estado, das comunidades autónomas ou dos entes locais que estean directamente afectos á seguridade cidadá e ós servizos educativos e penitenciarios, así coma os que sexan propiedade do Estado afectos á defensa nacional. b) Os bens comunais e os montes veciñais en man común. c) Os da Igrexa católica, nos termos previstos no Acordo entre o Estado español e a Santa Sede sobre asuntos económicos, do 3 de xaneiro de 1979, e os das asociacións confesionais non católicas legalmente recoñecidas, nos termos establecidos nos respectivos acordos de cooperación subscritos en virtude do disposto no artigo 16 da Constitución. d) Os da Cruz Vermella Española. e) Os inmobles ós que sexa de aplicación a exención en virtude de convenios internacionais en vigor e, a condición de reciprocidade, os dos Gobernos estranxeiros destinados á súa representación diplomática, consular ou ós seus organismos oficiais. f) A superficie dos montes poboados con especies de crecemento lento regulamentariamente determinadas, que teñan coma aproveitamento principal a madeira e a cortiza, sempre que a densidade do arborado sexa a propia ou normal da especie de que se trate. g) Os terreos ocupados polas liñas de ferrocarrís e os edificios encravados nos mesmos terreos, que estean dedicados a estacións, almacéns ou a calquera outro servicio indispensable para a explotación das ditas liñas. Non están exentos, polo tanto, os establecementos de hostalería, espectáculos, comerciais e de ocio, as casas destinadas a vivendas dos empregados, as oficinas da dirección nin as instalacións fabrís. h) O centro de saúde de O Forte, cedido ao SERGAS ( Servicio Galego de Saúde) en sesión plenaria que tivo lugar o 11 de xullo de 2012.2.–Igualmente, previa solicitude, que deberá ser presentada antes da data do devengo, incluíndo a acreditación do cumprimento dos requisitos esixibles para a aplicación da exención, estarán exentos: a) Os bens inmobles que se destinen ó ensino por centros docentes acollidos, total ou parcialmente, ó réxime de concerto educativo, en canto á superficie afectada ó ensino concertado. Esta circunstancia acreditarase mediante: – Certificado da Administración educativa correspondente, acreditativa da condición de centro concertado, asinable ós edificios e instalacións destinadas directa e exclusivamente ás actividades docentes obxecto de concerto. – Informe da Dirección Xeral do Centro de Xestión Catastral e Cooperación Tributaria acreditativo das superficies dos edificios ou conxuntos urbanísticos, adscritos exclusivamente á actividade educativa ou a servizos complementarios da ensinanza e de asistencia docente de carácter necesario, coa indicación do valor catastral asignado a cada un dos elementos citados. Esta exención deberá ser compensada pola Administración competente. b) Os declarados expresa e individualmente monumento ou xardín histórico de interese cultural, mediante Real decreto na forma establecida polo artigo 9 da Lei 16/1985, do 25 de xuño, do Patrimonio Histórico Español, e inscritos no rexistro xeral a que se refire o artigo 12 como integrantes do Patrimonio Histórico Español, así coma os comprendidos nas disposicións adicionais primeira, segunda e quinta da dita lei. Esta exención terá os límites previstos no artigo 62.2. b) do Texto Refundido da Lei Reguladora de Facendas Locais aprobado por R. D. Lex.2/2004. c) A superficie dos montes nos que se realicen repoboacións forestais ou rexeneración de masas arboradas suxeitas a proxectos de ordenación ou plans técnicos aprobados pola Administración forestal. Esta circunstancia acreditarse mediante certificación acreditativa emitida pola Delegación Provincial da Dirección Xeral de Montes. Esta exención terá unha duración de 15 anos, contados a partir do período impositivo seguinte a aquel no que se realice a súa solicitude.3.–Están exentos os bens inmobles situados no termo municipal deste Concello dos que sexan titulares os centros sanitarios de titularidade pública, sempre que estean afectos ó cumprimento dos fins específicos dos referidos centros. Esta circunstancia documentarase mediante certificado do organismo titular do centro sanitario, acreditando a afectación do centro ao cumprimento dos fins específicos destes.4.–Por último, e segundo o establecido no título I, capítulo III, artigo 15, da Lei 49/2002, do 23 de decembro, do Réxime Fiscal das Entidades sen Fins Lucrativos e dos Incentivos Fiscais ao Mecenado, estarán exentos os bens dos que sexan titulares as entidades sen fins lucrativos, excepto os afectos a explotacións económicas non exentas do imposto sobre sociedades. Para gozar da exención, as ditas entidades deberán comunicar ó Concello, antes da data do devengo do imposto, a opción regulada no artigo 14.1. da Lei 49/2002.5.–Gozarán, así mesmo, de exención, ó abeiro da habilitación contida no artigo 62.4 do Real Decreto Lexislativo 2/2004, por motivos de eficiencia e economía na xestión recadatoria, os inmobles de natureza urbana e rústica, sempre que a cota líquida, resultante da aplicación dos beneficios fiscais, sexa inferior a 6 €. No caso de que tódalas cotas dun suxeito pasivo relativas ós bens rústicos que posúa no concello estean agrupadas nun único documento de cobro, tomarase como referencia esta cota agrupada aos efectos de aplicar esta exención. Os bens inmobles de características especiais non estarán exentos por esta causa en ningún caso. Artigo 7.º.–Suxeitos pasivos.1. Son suxeitos pasivos, a título de contribuíntes, as persoas naturais e xurídicas e as entidades a que se refire o artigo 35.4 da Lei 58/2003, do 17 de decembro, Xeral Tributaria, que teñan a titularidade do dereito que, en cada caso, sexa constitutivo do feito impoñible deste imposto, conforme ó disposto nesta ordenanza fiscal. No suposto de concorrencia de varios concesionarios sobre un mesmo inmoble de características especiais será substituto do contribuínte o que deba satisfacer o maior canon.2. O disposto no apartado anterior será de aplicación sen prexuízo da facultade do suxeito pasivo de repercutir a carga tributaria soportada, conforme as normas de dereito común.3. O substituto do contribuínte a que se refire o apartado 1, poderá repercutir sobre os demais concesionarios a parte da cota líquida que lle corresponda en proporción ós canons que deba satisfacer cada un deles.3. O Concello repercutirá a totalidade da cota líquida do imposto en quen, non reunindo a condición de suxeitos pasivos deste, fagan uso mediante contraprestación dos seus bens demaniais ou patrimoniais. Artigo 8.º.–Afección real e responsabilidade.1.–Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto dos ditos dereitos quedarán afectos ó pagamento da totalidade da cota tributaria, en réxime de responsabilidade subsidiaria, nos termos previstos la Lei Xeral Tributaria.2.–Para os efectos anteditos, os notarios solicitarán información e advertirán expresamente aos comparecentes nos documentos que autoricen sobre as débedas pendentes polo Imposto de Bens Inmobles asociadas ao inmoble que se transmite, sobre o prazo dentro do cal están obrigados os interesados a presentar declaración do imposto, cando tal obrigación se manteña por non terse aportado a referencia catastral do inmoble, conforme o apartado 2 do artigo 43 do texto refundido da Lei do Catastro Inmobiliario e outras normas tributarias, sobre a afección dos bens ao pago da débeda tributaria e, así mesmo, sobre as responsabilidades en que incurran pola falta de presentación de declaracións, o non efectualas en prazo ou a presentación de declaracións falsas, incompletas ou inexactas, conforme o previsto no artigo 70 do texto refundido da Lei do Catastro Inmobiliario e outras normas tributarias.3.–Responderán de xeito solidario da cota deste imposto, e en proporción ás súas respectivas participacións, os co partícipes ou co titulares das entidades ás que se refire o artigo 35.4 da Lei 58/2003, Xeral Tributaria, se figuran inscritos coma tales no Catastro Inmobiliario. De non figurar inscritos, a responsabilidade esixirase por partes iguais en todo caso. Artigo 9.º.–Base impoñible. A base impoñible deste imposto estará constituída polo valor catastral dos bens inmobles, que se determinará, notificará e será susceptible de impugnación conforme o disposto nas normas reguladoras do Catastro Inmobiliario. Artigo 10.º.–Base liquidable.1.–A base liquidable deste imposto será o resultado de practicar na base impoñible a redución á que se refiren os artigos 67, 68, 69 e 70 do RDL.2/2004, do 5 de marzo, Texto Refundido da Lei Reguladora das Facendas Locais.2.–A base liquidable notificarase conxuntamente coa impoñible nos procedementos de valoración colectiva. A dita notificación incluirá a motivación da redución aplicada mediante a indicación do valor base que corresponda ó inmoble, así coma dos importes da dita redución e da base liquidable do primeiro ano de vixencia do novo valor catastral neste imposto. Sen prexuízo do anterior, que será aplicable nos procedementos de valoración colectiva de carácter xeral, nos caos de carácter parcial e simplificado, a motivación consistirá na expresión dos datos indicados no parágrafo anterior, referidos ao exercicio no que se practique a notificación.3.–Nos procedementos de valoración colectiva, a determinación da base liquidable será competencia da Dirección Xeral do catastro e recorrible perante os tribunais económico -administrativos do Estado. Artigo 11.º.–Cota íntegra. A cota íntegra deste imposto será o resultado de aplicar á base liquidable o tipo de gravame ó que se refire o artigo 13 desta ordenanza. Artigo 12.º.–Cota líquida. A cota líquida deste imposto será o resultado de minora-la cota íntegra co importe das bonificacións previstas nos artigos seguintes. Artigo 13.º.–Tipo de gravame. Os tipos de gravame aplicables en este municipio serán os seguintes: a) Bens inmobles de natureza urbana: Tipo de gravame xeral: 0,44 por cento. b) Bens inmobles de natureza rústica: 0,30 por cento. c) Bens inmobles de características especiais: 1,3 por cento. Artigo 14.º.–Bonificacións.1. Gozarán dunha bonificación do 50 por cento na cota íntegra do imposto, sempre que así o soliciten os interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria, tanto de obra nova como de rehabilitación equiparable a esta, e que non figuren entre os bens do seu inmobilizado. O prazo de aplicación desta bonificación comprenderá desde o período impositivo seguinte a aquel no que comecen as obras ata o posterior ó remate destas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. A solicitude de bonificación débese formular antes do comezo das obras, entendendo por tal o momento de outorgamento da licenza, por parte da Administración municipal. Para gozar da devandita bonificación os interesados deberán presentar a documentación seguinte: a) Acreditación de que a empresa se dedica á actividade de urbanización, construción e promoción inmobiliaria, mediante a presentación dos estatutos da sociedade. b) Acreditación de que o inmoble obxecto da bonificación non forma parte do inmobilizado, mediante certificación do administrador da sociedade ou fotocopia do último balance presentado ante a Axencia Estatal da Administración Tributaria, para os efectos do imposto sobre sociedades. c) Copia da solicitude de licenza de obra, se non se presenta simultaneamente. d) Copia do documento de alta na actividade económica de construción ou promoción inmobiliaria no imposto sobre actividades económicas. e) Certificación do técnico - director das obras de construción, visado polo colexio oficial competente, no que se indique a data de inicio das obras. Esta Bonificación non será compatible con ningunha outra, salvo precepto legal que dispoña a compatibilidade.2. As vivendas de protección oficial e as equiparables a estas segundo a normativa da Comunidade Autónoma de Galicia, gozarán dunha bonificación do 50 por cento durante o prazo de tres períodos impositivos, contados desde o período seguinte ao do outorgamento da cualificación definitiva. Esta bonificación terá que ser solicitada polo interesado en calquera momento anterior á terminación dos tres períodos impositivos de duración daquela e producirá efectos desde o período seguinte ó da solicitude. Ó longo dos períodos carto e quinto seguintes ao do outorgamento da cualificación definitiva, as vivendas de protección oficial gozarán dunha bonificación do 25% na cota íntegra do imposto, sempre que se manteña a titularidade do inmoble e este constitúa a residencia do titular. Esta bonificación deberá solicitarse en calquera momento anterior á terminación dos cinco períodos, producindo efectos, en todo caso, desde o período seguinte ó da solicitude. Os solicitantes presentarán a cédula de cualificación definitiva como vivenda de protección oficial do inmoble, a documentación acreditativa da titularidade do devandito inmoble, copia que acredite a presentación do modelo 901 de alteración de titularidade catastral, e facilitarase, en todo caso, a referencia catastral do inmoble. Non haberá dereito a bonificación a partir do sexto exercicio, inclusive, desde o de outorgamento da cualificación definitiva.3. Os suxeitos pasivos que ostenten a condición de titulares de familia numerosa gozarán dunha bonificación na cota íntegra do inmoble de uso residencial que constitúa a súa residencia habitual e na que estea empadroado, coas seguintes características: Para a aplicación das bonificacións será requisito imprescindible que o interesado a solicite, debendo acreditar: a) O empadroamento na vivenda obxecto de solicitude. b) A condición de categoría de familia numerosa, por medio do título oficial. c) Para gozar desta bonificación deberá presentar, anualmente, unha copia compulsada do título de familia numerosa ou documento equivalente. Non se poderá aplicar a bonificación a máis dunha vivenda por titular. Con carácter xeral, o efecto da concesión da bonificación comezará a partir do exercicio seguinte á data da solicitude e non terá carácter retroactivo.4.–Terán dereito a unha bonificación do 95 por cento da cota íntegra e, no seu caso, do recargo provincial, os bens rústicos das cooperativas agrarias e de explotación comunitaria da terra, nos termos establecidos na Lei 20/1990, do 19 de decembro, sobre o réxime fiscal das cooperativas. Os solicitantes presentarán o certificado sobre a condición de cooperativas agrarias ou de explotación comunitaria da terra, emitido pola administración correspondente.5.–De acordo co establecido no artigo 74.2 quater do Real decreto Lexislativo 2/2004, do 5 de marzo, polo que se aproba o Texto refundido da Lei reguladora de Facendas Locais, terán dereito a unha bonificación de ata o 95 por cento sobre o cota íntegra do imposto, sempre que en ditos inmobles se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego. Esta medida será de aplicación unicamente a aqueles supostos de implantación dunha nova actividade económica ou empresarial, así como aqueles outros que consistan nunha ampliación das instalacións sempre e cando implique creación de emprego. A gradación da porcentaxe de bonificación aplicarase do seguinte xeito: a) Un 95 por cento da cota íntegra pola creación de máis de 20 postos de traballo. b) Un 75 por cento da cota íntegra polo creación de entre 11 e 20 postos de traballo. c) Un 50 por cento da cota íntegra pola creación de ata 10 postos de traballo. O prazo de aplicación desta bonificación abranguerá desde o período impositivo seguinte ao correspondente á solicitude por parte do suxeito pasivo mentres se manteñan os postos de traballo que deron lugar á bonificación, cun máximo de tres períodos impositivos. Para o goce desta bonificación, os interesados deberán presentar escrito dirixido ó Sr. alcalde-presidente do Concello de Boqueixón durante o ano no que se inicie unha nova actividade económica ou empresarial de maneira efectiva, ou no caso de continuar coa actividade económica ou empresarial que se viña desenvolvendo cando se amplíen as instalacións.  Copia do recibo do imposto sobre bens inmobles, correspondente ó inmoble ó que se refire a solicitude de bonificación. No caso de que non se dispoña deste, certificación expedida pola Xerencia Territorial do Catastro de A Coruña, no que se faga consta-la referencia catastral do referido inmoble.  Escrituras públicas de propiedade onde acrediten que a empresa ou o autónomo/a solicitante da bonificación é titular do ben inmoble afecto á actividade económica ou empresarial.  Declaración responsable do representante legal da empresa no que indique o número de postos creados acompañados dos correspondentes contratos laborais. Declaración censal do IAE. Licenza de obras da instalación onde se vai desenvolver a actividade económica ou empresarial ou da ampliación. Á vista da documentación presentada, o Pleno do Concello de Boqueixón ditará resolución concedendo ou denegando a bonificación solicitada. A bonificación concederase polo pleno condicionada á comprobación da efectiva creación e mantemento das prazas. A comprobación delegase polo pleno en Xunta de Goberno Local, e realizarase da seguinte maneira: – A empresa beneficiaria da bonificación deberá presentar antes do día 15 de decembro do ano no que solicita a bonificación, así como nos anos nos que solicite a prórroga da mesma, os RNT (antigoTC2) dende NOVEMBRO do exercicio anterior ata OUTUBRO do exercicio en curso, a efectos de poder comprobar polo Concello o mantemento dos postos de traballo que deron lugar á bonificación. – Os postos de traballo serán valorados pola Xunta de goberno local como media de postos existentes en cada exercicio na empresa. – No exercicio no que se concede a bonificación o número de postos creados debe ser igual a un número que de lugar o tramo de bonificación solicitada, senón dará lugar a perda automática da bonificación. A bonificación concedida só producirá efectos para período impositivo seguinte ó inicio dunha nova actividade económica ou empresarial de maneira efectiva, ou no caso de continuar coa actividade económica ou empresarial que se viña desenvolvendo dende o período impositivo seguinte do que efectivamente se amplíen as instalacións e se creen os novos postos de traballo,. A prórroga deberá solicitarse expresamente antes do 15 DE DECEMBRO do exercicio anterior para o que se pretende solicitar a prórroga da bonificación, cun máximo de dous períodos impositivos seguintes a aquel para o que se concedeu a bonificación inicialmente, para elo deben presentar: 1.–Declaración responsable do representante legal da empresa no que indique o número de postos que se manterán no exercicio en curso dos creados anteriormente e que deron lugar a bonificación.2.–Antes do día 15 de decembro do ano no que solicita a bonificación, así como nos anos nos que solicite a prórroga da mesma, os RNT (antigo TC2), dende NOVEMBRO do exercicio anterior ata OUTUBRO do exercicio en curso, a efectos de poder comprobar polo Concello o mantemento dos postos de traballo que deron lugar á bonificación. Unha vez comprobado pola Xunta de Goberno os postos de traballo existentes no exercicio, procederá da seguinte maneira o Pleno acorda delegar a toma decisión nos seguintes termos: a) Se mantén os mesmos postos, ou o incremento ou diminución permite o mantemento no mesmo tramo de bonificación, acordarase a prórroga nos termos iniciais. a) No caso de que pola creación de máis postos de traballo no exercicio da prórroga de lugar a un cambio de tramo na bonificación, acordarase a bonificación que lle corresponda coa prórroga. c) No caso de que pola diminución de postos de traballo no exercicio no que se solicita a prórroga, de lugar a un cambio de tramo na bonificación, acordarase a bonificación que lle corresponda coa prórroga Artigo 15.º.–Período impositivo e retribución.1.–O imposto retribuirase o primeiro día do período impositivo.2.–O período impositivo coincide co ano natural.3.–Os feitos, actos e negocios que deben ser obxecto de declaración ou comunicación perante o Catastro Inmobiliario, ou, por convenio, perante o Servicio de Xestión Catastral no Concello de Boqueixón, terán efectividade no devengo deste imposto inmediatamente posterior ó momento no que produzan efectos catastrais. A efectividade das inscricións catastrais resultantes dos procedementos de valoración colectiva e de determinación do valor catastral dos bens inmobles de características especiais coincidirá coa prevista nas normas reguladoras do Catastro Inmobiliario. Artigo 16.º.–Declaracións catastrais. As alteracións referidas ós bens inmobles susceptibles de inscrición catastral que teñan transcendencia para os efectos deste imposto determinarán a obriga dos suxeitos pasivos de formaliza-las declaracións conducentes á súa inscrición no catastro inmobiliario, conforme o establecido na súa normativa reguladora. Artigo 17.º.–Xestión do imposto. A xestión, liquidación, inspección, recadación e revisión dos actos ditados en virtude da xestión tributaria deste imposto levarase a cabo conforme ó preceptuado nos artigos 7, 8 e 77 do Texto refundido da Lei Reguladora de Facendas Locais, aprobado por Real Decreto Lexislativo 2/2004, do 5 de marzo, así coma as demais disposicións que resulten de aplicación. Artigo 18.º.–Revisión.1. Os actos de xestión e inspección catastral do imposto serán revisables nos termos e de acordo cos procedementos sinalados no Real Decreto Lexislativo 2/2004, Texto Refundido da Lei Reguladora de Facendas Locais, e no Real Decreto Lexislativo 1/2004, Texto Refundido da Lei do Catastro Inmobiliario.2. Os actos de xestión tributaria do imposto serán revisables conforme o preceptuado no artigo 14 do Texto Refundido da Lei Reguladora de Facendas Locais, aprobado por Real Decreto Lexislativo 2/2004, do 5 de m, e demais concordantes de aplicación. Disposición adicional única As modificacións que se introduzan na regulación do imposto, polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. Disposición final A presente ordenanza fiscal foi modificada incluíndo unha bonificación por fomento de emprego, no Pleno en sesión realizada o día ………. de ……. de 2018, e publicada no BOP n.º …… de data …. ORDENANZA FISCAL REGULADORA DO IMPOSTO SOBRE CONSTRUCIÓNS, INSTALACIÓNS E OBRAS Artigo 1.º.–Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 100 a 103 da lei reguladora das facendas locais, este Concello estableceu o imposto sobre construcións, instalacións e obras para o que se aprobou a correspondente ordenanza fiscal. Artigo 2.º.–Feito impoñible.1.–Constitúe o feito impoñible do Imposto, a realización no termo municipal de Boqueixón de calquera construción, instalación ou obra, para a que se esixa a obtención da correspondente licenza urbanística, ou comunicación previa e declaración responsábel, obtivérase, ou non, a devandita licenza ou presentárase a declaración, sempre que a súa expedición corresponda a este Concello.2.–Son construcións, instalacións e obras suxeitas ó imposto, todas aquelas na que a execución implique a realización do feito impoñible definido no apartado anterior; e en particular as seguintes: a) As obras da nova planta e de ampliación de edificios, ou necesarias para a implantación, ampliación, modificación ou reforma de instalacións de calquera tipo. b) As obras de modificación ou de reforma que afecten a estrutura, o aspecto exterior ou a disposición interior dos edificios, ou que incidan en calquera clase de instalacións existentes. c) As obras provisionais. d) A construción de vaos para a entrada e saída de vehículos das fincas na vía pública. e) As construcións, instalacións e obras realizadas na vía pública por particulares ou polas empresas subministradoras de servizos públicos, que corresponderán tanto as obras necesarias para a apertura de calas e pozos, colocación de postes de soporte, canalizacións, conexións e, en xeral, calquera remoción do pavimento ou beirarrúas, como as necesarias para a reposición, reconstrución ou amaño do estragado coas calas mencionadas. f) Os movementos de terra, tales como desmontes, explanacións, escavacións, terraplenados, salvo que estes actos estean detallados e programados como obras a executar nun proxecto de urbanización ou edificación aprobado ou autorizado. g) As obras de peche dos solares ou dos terreos e dos valados, os andamios e as andamiaxes de precaución. h) A nova implantación, a ampliación, a modificación, a substitución ou o cambio de emprazamento de todo tipo de instalacións técnicas dos servizos públicos, calquera que sexa seu emprazamento. i) Os usos e instalacións de carácter provisorio. l) A instalación, reforma ou calquera outra modificación dos soportes ou valados que teñan publicidade ou propaganda. ll) As instalacións subterráneas dedicadas ós aparcamentos, as actividades industriais, mercantís ou profesionais, ós servizos públicos ou a calquera outro uso a que se destine o subsolo. m) A realización de calquera outra actuación establecida polos plans de ordenación ou polas ordenanzas que lles sexan aplicables como suxeitas a licenza municipais, sempre que se trate de construcións, instalacións ou obras. n) Derrubamentos. ñ) Aliñacións e rasantes. o) As que se realicen en cemiterios. p) As declaracións de fóra de ordenación de edificacións existentes, que procedan. q) Calquera outra construción, instalación ou obra que precise licenza de obra ou urbanística.3.–Quedan tamén incluídas no feito impoñible do imposto, as construcións, instalacións e obras que se realicen en cumprimento dunha orde de execución municipal, ou aquelas outras que requiran a previa existencia dun acordo aprobatorio ou dunha concesión. Nestes supostos a licenza ou declaración aludida no apartado 1, considerarase outorgada unha vez ditada a orde de execución, adoptado o acordo ou adxudicada a concesión polos órganos municipais competentes, con cumprimento da tramitación preceptiva, e legalmente notificado o acto administrativo o interesado. Artigo 3.º.–Supostos de non suxeición. Non estarán suxeitas ao imposto regulado na presente ordenanza: a) As obras, construcións e instalacións que, debendo ser entregadas ao Patrimonio Municipal, fosen executadas por outras administracións públicas en virtude de convenio de colaboración ou cooperación co Concello. b) As obras, construcións e instalacións realizadas por entidades de interese público ou asociacións veciñais en bens de uso ou servizo público municipal, coa autorización previa do órgano correspondente. c) As obras que consistan en construción e reconstrución de muros, como consecuencia da necesidade de ensanche das vías públicas, se efectuouse a cesión gratuíta dos terreos polos propietarios. d) As obras, construcións e instalacións que promovan dentro do termo municipal de Boqueixón, a Mancomunidade de Concellos de Compostela. e) A execución de obras de urbanización realizadas polos propietarios afectados, sempre e cando se entreguen posteriormente ao Patrimonio municipal. f) As obras realizadas nos centros públicos e nos centros privados concertados, sempre que estas se realicen nos niveis de educación obrigatoria. Artigo 4.º.–Exencións. Esta exenta do pagamento do imposto a realización de calquera construción, instalación ou obra da que sexa dono o Estado, as comunidades autónomas ou as entidades locais, que estando suxeitas a este, sexan directamente destinadas a carreteiras, ferrocarrís, portos, aeroportos, obras hidráulicas, saneamentos de poboacións e das súas augas residuais, aínda que a súa xestión se leve a cabo por organismos autónomos, tanto si se trata de obras de inversión nova, coma de conservación. A concesión ou denegación da exención será efectuada pola Xunta de Goberno Local, previo informe dos servizos económicos. Artigo 5.º.–Suxeitos pasivos e substitutos do contribuínte.1.–Son suxeitos pasivos deste imposto a título de contribuíntes as persoas físicas ou xurídicas e as entidades a que se refire o artigo 35 da Lei 58/2003, do 17 de decembro, que sexan donos das construcións, instalacións ou obras, sexan ou non propietarios do inmoble sobre o que se realicen aquelas. Ós efectos deste punto terán a consideración de donos das construcións instalacións ou obras quen soporten os gastos ou costos que comporten a súa realización.2.–Teñen a consideración de suxeitos pasivos substitutos do contribuínte, no caso de que a construción, instalación ou obra non sexa realizada polo suxeito pasivo contribuínte, quen soliciten as correspondentes licenzas ou fagan as comunicacións previas ou realicen as construcións, instalacións ou obras. Para a aplicación deste apartado considerarase substituto de primeiro grado ao solicitante da licenza ou presentación da comunicación previa e contra este obrigado exercitarase a acción administrativa dirixida ao cobro do imposto. Cando non exista solicitude de licenza ou comunicación previa esixirase a presentación da declaración e o ingreso, á empresa que realice a construción, instalación ou obra.3.–O substituto poderá esixir do contribuínte o importe da cota tributaria satisfeita. Artigo 6.º.–Base impoñible. A base impoñible do imposto está constituída polo custo real e efectivo da construción, instalación ou obra; e se entende por tal, a estes efectos, o custo de execución material de aquela. Non formarán parte de dita base o imposto sobre o valor engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construción, instalación ou obra, nin os honorarios de profesionais, o beneficio empresarial do contratista, nin calquera outro concepto que non integre o custo de execución material. Artigo 7.º.–Tipo de gravame e cota tributaria.1.–A cota íntegra do imposto será o resultado de aplicar á base impoñible o seguinte tipo de gravame: Tipo único: 1,9%. 2.–A cota líquida do imposto será, no seu caso, o resultado de aplicar a cota, as bonificacións que se establecesen no artigo 9.º desta ordenanza, cando procedan. Artigo 8.º.–Devengo do imposto.1.–A obriga de contribuír nace no intre de se comezar a construción, instalación ou obra, mesmo nos casos en que se comece sen ter obtido a licenza que proceda, ou presentada a declaración responsábel ou comunicación previa.2.–Para aos efectos deste imposto, entenderanse iniciadas as construcións, instalacións ou obras, salvo proba en contrario, nos seguintes casos: a) No suposto de precisar licenza urbanística, cando esta fose concedida, no momento no que sexa notificada e recibida polo interesado (ou o seu representante), o Acordo de concesión da mesma, polo Órgano municipal competente. b) No suposto de precisar a presentación de declaración responsábel ou comunicación previa, deberá estar abonado o imposto, á data do rexistro de entrada. c) No suposto de se iniciar as construcións, instalacións ou obras, sen solicitar a correspondente licenza urbanística, ou sen ter presentado a declaración responsábel ou comunicación previa, nos casos nos que sexa procedente, entenderanse iniciadas na data na que se dite o acto administrativo polo que a Administración tome coñecemento, por calquera medio, da execución das amentadas construcións, instalacións ou obras. Artigo 9.º.–Bonificacións. Primeira. –Cando se conceda a licenza preceptiva, ou se presente a declaración responsábel ou comunicación previa, ou cando non habéndose solicitado, concedido ou denegado a dita licenza, ou presentado a declaración responsábel ou comunicación previa, se inicie a construción, instalación ou obra, practicarase unha liquidación provisional a conta, determinándose a base impoñible: a) En función do orzamento presentado polos interesados, sempre que fose visado polo colexio oficial correspondente, cando isto constitúa un requisito preceptivo. b) Cando a ordenanza fiscal así o estableza, en función dos índices ou módulos que esta sinale ao efecto. Unha vez finalizada a construción, instalación ou obra, e tendo en conta o custo real e efectivo, o Concello, mediante a oportuna comprobación administrativa, modificará, no seu caso, a base impoñible á que se refire o apartado anterior, practicando a correspondente liquidación definitiva, e esixindo ao suxeito pasivo, ou reintegrándolle, no seu caso, a cantidade que corresponda. Segunda. –As construcións, instalacións ou obras terán as seguintes bonificacións na cota: a) Fomento de emprego.1.–De acordo co establecido no artigo 103.2 do Real decreto Lexislativo 2/2004, do 5 de marzo polo que se aproba o Texto refundido da Lei reguladora de Facendas Locais, terán dereito a unha bonificación de ata o 95 para as construcións, instalacións ou obras que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración. A gradación da porcentaxe de bonificación aplicarase do seguinte xeito: a) Un 95 por cento da cota íntegra pola creación de máis de 20 postos de traballo. b) Un 75 por cento da cota íntegra polo creación de entre 11 e 20 postos de traballo. c) Un 50 por cento da cota íntegra pola creación de ata 10 postos de traballo. Esta bonificación será de aplicación unicamente a aquelas construcións, instalacións ou obras destinadas á implantación dunha nova actividade económica ou empresarial, así como a aquelas outras que consistan nunha ampliación das instalacións sempre e cando implique creación de emprego.2.–Para o goce desta bonificación, os interesados xunto coa solicitude de licenza deberán presentar un escrito solicitando a bonificación acompañado de:  Copia do recibo do imposto sobre bens inmobles, correspondente ó terreo onde se vai levar a cabo a obra, instalación ou construción ó que se refire a solicitude de bonificación. No caso de que non se dispoña deste, certificación expedida pola Xerencia Territorial do Catastro de A Coruña, no que se faga consta-la referencia catastral do terreo onde se vai construír o referido inmoble.  Escrituras públicas de propiedade onde acrediten que a empresa ou o autónomo/a solicitante da bonificación é titular do ben inmoble afecto á actividade económica ou empresarial.  Declaración responsable do representante legal da empresa no que indique o número de postos creados acompañados dos correspondentes contratos laborais.  Compromiso de presentación da declaración censual do IAE 3.–Á vista da documentación presentada, o Pleno do Concello de Boqueixón ditará resolución concedendo ou denegando a bonificación solicitada. A bonificación concederase polo pleno condicionada a comprobación da efectiva creación e mantemento das prazas. A comprobación delegase polo pleno en Xunta de Goberno Local, e realizarase da seguinte maneira: A empresa beneficiaria da bonificación deberá presentar nos 30 días seguintes a que remate o prazo dun ano dende a data de fin de obra, os RNT (antigo TC2), correspondentes ao ano de inicio da actividade. No caso de non ter un ano completo de actividade empresarial estará obrigado a presentar os correspondentes dende o inicio efectivo da actividade co compromiso de presentación do resto ata completar un ano, ao efectos de poder comprobar polo Concello a creación e mantemento dos postos de traballo que deron lugar a bonificación. Os postos de traballo serán valorados pola Xunta de goberno local como media de postos existentes en cada exercicio na empresa. No caso de que se verifique que o número de postos creados non sexa igual ao do tramo de bonificación concedida, senón inferior, dará lugar a perda automática da bonificación. A perda da bonificación implicará que no momento no que se emita a liquidación definitiva polo Concello aplicarase a cota íntegra do imposto sobre o importe total da obra realmente executada. a) Establécese unha bonificación do 95% da cota, para as construcións, instalacións ou obras, nas que se incorporen sistemas para o aproveitamento térmico ou eléctrico da enerxía solar. A aplicación desta bonificación estará condicionada a que as instalacións para produción de calor, inclúan colectores que dispoñan da correspondente homologación da Administración competente. A tal efecto, os interesados, con anterioridade ao devengo do imposto, deberán presentar a solicitude no Concello achegando; o proxecto técnico visado polo Colexio Oficial correspondente, acreditativo da incorporación á construción, instalación ou obra, de instalacións de enerxía solar térmica ou de enerxía solar fotovoltaica para autoconsumo, así como da homologación dos colectores empregados para a produción de calor. b) Establécese unha bonificación do 50% da cota, para as construcións, instalacións ou obras vinculadas a plans de fomento das inversións privadas en infraestruturas. Para poder disfrutar desta bonificación, deberán achegarse os referidos plans de fomento de inversión aos que se vincula a construción, obra ou instalación. A tal efecto, os interesados con anterioridade ao devengo do imposto, deberán presentar a solicitude da bonificación no Concello. d) Establecese unha bonificación do 50% da cota, para as construcións, instalacións ou obras, referentes a vivendas de protección oficial. A tal efecto, os interesados, con anterioridade ao devengo do imposto, deberán presentar a solicitude no Concello, achegando a cédula de cualificación provisional como VPO, emitida polo Instituto Galego da Vivenda e Solo, ou declaración, ou visado emitido polo mesmo Instituto, considerando protexida a actuación en que consiste a construción, instalación ou obra. e) Establécese unha bonificación do 90% sobre a cota para as construcións, instalacións ou obras, que favorezan as condicións de acceso e habitabilidade dos discapacitados. A tal efecto, os interesados, con anterioridade ao devengo do imposto, deberán presentar a solicitude no Concello, achegando a documentación xustificativa de tal circunstancia. Terceira. –As bonificacións previstas neste artigo esixirán: a) Informe dos servizos municipais correspondentes (Urbanismo, Cultura, Emprego, Medio Ambiente, que sexan procedentes). b) Acordo do Pleno e, no seu caso da Xunta de Goberno Local. Artigo 10.º.–Normas de xestión.1.–Os suxeitos pasivos virán obrigados a presentar a solicitude de licenza, ou comunicación previa con declaración responsábel, acompañada dos correspondentes orzamentos, nos casos e modos que sinala a normativa aplicable ao solo e á edificación, tanto estatal, como autonómica e local. A solicitude de licenza, ou a comunicación previa, terá o valor de declaración tributaria, por canto dos orzamentos que acompañan a aquelas, deducirase a base impoñible do imposto. De non mediar solicitude de licenza ou comunicación previa, antes do inicio das obras, a conduta, sen prexuízo das súas repercusións urbanísticas, constituirá unha infracción tributaria, segundo o disposto no artigo 11, desta Ordenanza.2.–Concedida a licenza, ou adoptado o acordo aprobatorio, ou autorización en relación coas construcións, instalacións e obras, que se realicen en cumprimento dunha orde de execución municipal e, en todo caso, no prazo máximo dun mes, contado a partir do momento no que se inicie a construción, instalación ou obra, incluso cando non fose solicitada, concedida ou denegada, aínda a devandita licenza, ou presentada a comunicación previa, o suxeito pasivo estará obrigado a abona-la liquidación pertinente nos prazos establecidos no artigo 62.2 da Lei 58/2003, do 17 de decembro, Xeral Tributaria, sen que o pagamento comporte ningún tipo de acto declarativo de dereito a prol daqueles. A base impoñible para esta liquidación, determinarase en función do orzamento presentado polos interesados, sempre que o mesmo estivera visado polo Colexio Oficial correspondente, cando elo constitúa un requisito preceptivo. Tamén se poderá practicar a liquidación, en base ao orzamento que se presente, asinado por técnicos competentes, ou empresas construtoras (no caso de obras menores). Noutro caso, a base impoñible será determinada pola oficina técnica municipal, en función dos módulos previstos na presente ordenanza, e que figuran como anexo da mesma.3.–O pagamento da liquidación practicada terá carácter provisorio, e será á conta da liquidación definitiva que se practique, unha vez rematadas as construcións, instalacións ou obras.4.–Tendo en conta a obra realizada, e o seu custo real e efectivo, o Concello, previa comprobación, poderá modifica-la base impoñible a que se refiren os apartados anteriores, facendo a correspondente liquidación definitiva, e esixindo, ou reintegrando ó suxeito pasivo, da cantidade que resulte. Para estes efectos, e no caso de que se modificara o proxecto inicial das construcións, instalacións ou obras, e se incrementara o orzamento, unha vez aceptada a modificación pola Administración municipal, os suxeitos pasivos están obrigados a facer o ingreso da liquidación complementaria pola diferenza entre o orzamento inicial e o modificado, con suxeición a prazos, requisitos e efectos indicados nos apartados anteriores.5.–No caso de que non se executen as construcións, instalacións ou obras, o interesado terá dereito á devolución do ingresado, unha vez que formule renuncia expresa á licenza, ou caducara a licenza, ou á correspondente comunicación previa.6.–Nos supostos de licencias concedidas, en virtude da aplicación das normas sobre silencio administrativo, o pagamento do imposto deberá realizarse antes de dar comezo as obras. Artigo 11.º.–Infraccións e sancións. Para todo o relativo á cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da Lei 58/2003, do 17 de decembro, Xeral tributaria. Disposición adicional única As modificacións que se introduzan na regulación do imposto, polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. Disposición final A presente ordenanza foi modificada incluíndo unha bonificación por fomento de emprego, no Pleno da corporación en sesión realizada o día …. de……. de 2018, e publicada no BOP n.º _____ de ___________: ANEXO 1.–OBRAS MENORES E MAIORES 1.1.–Demolicións: 1.1.1.–Demolición de muros: 14,89 €/m 2.1.1.2.–Demolición de tabiques: 3,96 €/m 2.1.1.3.–Levantado de solainas: 4,33 €/m 2.1.1.4.–Picado de azulexados e revestimentos: 5,19 €/m 2.1.1.5.–Demolición de forxados: 9,69 €/m 2.1.1.6.–Demolición completa 9,37 €/m 2.1.2.–Movemento de terras: 1.2.1.–Escavación de gabias: 7,76 €/m 3.1.2.2.–Escavación de baleirado: 2,14 €/m 3 1.2.3.–Recheo de gabias: 11,12 €/m 3.1.2.4.–Recheo de ceo aberto: 6,42 €/m 3.1.2.5.–Carga e transporte de terras a vertedoiro: 4,36 €/m 3.1.2.6.–Tubos de canalización: 3,64 €/m.1.3.–Peches: 1.3.1.–Peche de estacas e arame: 3,64 €/m.1.3.2.–Peche de tea: 19,33 €/m.1.3.3.–Peche de zócalo fábrica e tea: 31,11 €/m.1.3.4.–Peche de fábrica h.1 m: 23,51 €/m.1.3.5.–Peche de zócalo fábrica e celosía: 44,99 €/m.1.3.6.–Peche de cachotería e celosía: 72,62 €/m.1.3.7.–Peche de cachotería e reixa: 34,59 €/m.1.3.8.–Colocación de columna para contador da luz: 193,61 €/ud.1.4.–Cuberta: 1.4.1.–Demolición de cuberta de fibrocemento: 2,09 €/m 2.1.4.2.–Demolición de cuberta de tella: 3,64 €/m 2.1.4.3.–Cuberta de fibrocemento: 13,17 €/m 2.1.4.4.–Cuberta de tella: 31,11 €/m 2.1.4.5.–Cuberta de lousa: 44,99 €/m 2.1.4.6.–Substitución de tella por fibrocemento: 17,30 €/m 2.1.4.7.–Substitución de tella por tella: 27,68 €/m 2.1.4.8.–Substitución de tella por fibrocemento e tella: 38,07 €/m 2.1.5.–Albanelería: 1.5.1.–Formigón en masa: 8,10 €/m 3.1.5.2.–Estrutura completa de formigón armado: 57,41 €/m 2.1.5.3.–Estrutura completa de aceiro: 62,93 €/m 2.1.5.4.–Estrutura naves de formigón armado: 35,98 €/m 2.1.5.5.–Estrutura naves metálica: 42,89 €/m 2 1.5.6.–Soleira: 15,20 €/m 2.1.5.7.–Forxado: 48,42 €/m 2.1.5.8.–Muro de contención de formigón armado: 51,90 €/m 2.1.5.9.–Muro de cachotería: 103,74 €/m 2.1.5.10.–Muro de bloque: 24,20 €/m 2.1.5.11.–Muro de ladrillo (tabiquería): 12,48 €/m 2.1.5.12.–Cerramento de dobre folla de ladrillo: 35,93 €/m 2.1.5.13.–Celosía, balaustrada: 26,24 €/m 2.1.5.14.–Azulexado: 17,30 €/m 2.1.5.15.–Solaina: 24,90 €/m 2.1.5.16.–Enfuscado: 9,00 €/m 2.1.6.–Pinturas: 1.6.1.–Pintura interior: 4,12 €/m 2.1.6.2.–Pintura exterior: 6,59 €/m 2.1.7.–Galpóns: 1.7.1.–Galpón de bloque ou ladrillo: 141,76 €/m 2.1.7.2.–Galpón de madeira: 72,62 €/m 2.1.8.–Carpintería: 1.8.1.–Porta de entrada: 242,09 €/m 2.1.8.2.–Porta interior: 107,12 €/ud.1.8.3.–Fiestra: 146,85 €/m 2.1.8.4.–Fiestra en plano de tellado: 152,21 €/m 2.1.8.5.–Peche de balcóns e terrazas con galería: 138,34 €/m 2.1.8.6.–Reixa de seguridade e portas e fiestras: 44,99 €/m 2.1.8.7.–Fronte de portal: 117,61 € m 2.1.9.–Instalación de fontanería e saneamento: 1.9.1.–Instalacións en aseo (sen aparatos sanit.): 152,21 €/ud.1.9.2.–Instalacións en baños (sen aparatos sanit.): 200,63 €/ud.1.9.3.–Instalación de cociña: 172,89 €/ud.1.9.4.–Lavado incluso billame: 172,89 €/ud.1.9.5.–Inodoro: 186,75 €/ud.1.9.6.–Bidé incluso billame: 141,36 €/ud.1.9.7.–Bañeira incluso billame: 165,98 €/ud.1.10.–Instalación de electricidade: 1.10.1.–Instalación de electricidade: 1.245,00 €/ud.1.11.–Instalación de calefacción: 1.11.1.–Instalación. Mínimo ata 100 m 2: 3.804,15/ud.13,87 €/m 2.1.12.–Pozos: 1.12.1.–Pozo de barrena: 1.314,14 €/ud.1.12.2.–Pozo artesán: 1.729,13 €/ud.1.13.–Depuración: 1.13.1.–Fosa séptica e pozo filtrante: 1.245,00 €/ud.1.14.–Piscinas: 1.14.1.–Piscina completa. Mínimo: 10.374,89 €/ud.1.15.–Pistas: 1.15.1.–Pista deportiva: 69,09 €/m 2.1.15.2.–Beirarrúa: 17,99 €/m 2.1.16.–Guindastre: 1.16.1.–Guindastre: 300 €/ud.1.17.–Colocación de andamios: 1.17.1.–Colocación de andamios: 30,00 €/ud.2.–OUTRAS OBRAS MAIORES Relación de prezos medios de execución material (m 2 construído). Uso de vivenda en edificio de vivendas plurifamiliares: 390,08 €/m 2. Outros usos en edificio de vivendas plurifamiliares: Espazos baleiros, sotos, semisotos e garaxes: 155,10 €/m 2. Usos de vivenda unifamiliar: 465,11 €/m 2. Outros usos en edificio de vivenda unifamiliar: Espazos baleiros, sotos, semisotos e garaxes: 150,59 €/m 2. Edificios con uso exclusivo industrial. Sen proceso produtivo: 193,83 €/m 2. Edificio con uso exclusivo terciario: 348,68 €/m 2. Acondicionamento ou reforma de locais comerciais: 338,68 €/m 2. NOTA.–No caso de que unha obra non atope un encadre directo nas distintas aquí tipificadas, aplicaráselle a tarifa que máis se aproxime por identidade de razón entre os supostos tipificados neste anexo, salvo que o suxeito pasivo aduza razóns suficientes para desestima-la valoración realizada”. ORDENANZA FISCAL REGULADORA DO IMPOSTO SOBRE ACTIVIDADES ECONÓMICAS ARTIGO 1.–NATUREZA E FEITO IMPOÑIBLE.1.–O imposto sobre actividades económicas é un tributo directo de carácter real, do que o feito impoñible está constituído polo exercicio neste termo municipal de actividades empresariais, profesionais ou artísticas exérzanse ou non en local determinado e estean ou non especificadas nas tarifas do imposto.2.–Considéranse, ós efectos deste imposto, actividades empresariais as gandeiras, cando teñan carácter independente, as mineiras, industriais, comerciais e de servizos. Non teñen, por conseguinte, tal consideración, as actividades agrícolas, as gandeiras dependentes, as forestais e pesqueiras, non constituíndo feito impoñible polo imposto ningunha delas. Ós efectos do previsto no parágrafo anterior, terán a consideración de gandería independente, o conxunto de cabezas de gando que se encontre comprendido nalgún dos seguintes casos, de acordo coa regra numero 3 do instrución do IAE: a) Que paste ou se alimente fundamentalmente en terras que non sexan explotadas agrícola ou forestalmente polo dono do gando. b) O estabulado fóra das fincas rústicas. c) O trashumante ou trasterminante. d) Aqueloutro que se alimente fundamentalmente con piensos non producidos na finca na que se críe.3.–Considérase que unha actividade se exerce con carácter empresarial, profesional ou artístico, cando supoña a ordenación por conta propia de medios de produción e de recursos humanos ou dun deles, coa finalidade de intervir na produción ou distribución de bens ou servizos.4.–O contido das actividades gravadas está definido nas tarifas do imposto, aprobadas polo Real Decreto Lexislativo 1175/1990, do 28 de setembro.5.–O exercicio das actividades gravadas aprobarase por calquera medio admisible en dereito e, en particular, polos contemplados no artigo 3 do código de comercio. ARTIGO 2.–ACTIVIDADES NON SUXEITAS. Non constitúe feito impoñible neste imposto o exercicio das seguintes actividades: 1.–A enaxenación de bens integrados no activo fixo das empresas que figuren debidamente inventariados como tal inmovilizado con máis de dous anos de antelación á data de transmitirse, e á venta de bens de uso particular e privado do vendedor, sempre que os utilizase durante igual período de tempo.2.–A venta de produtos que se reciban en pago por traballos persoais ou servizos profesionais.3.–A exposición de artigos co fin exclusivo de decoración ou adorno do establecemento. Pola contra estará suxeita ó imposto a exposición de artigos de regalo a clientes.4.–Cando se trate de venta ó por menor, a realización dun só acto ou operación illada ARTIGO 3.–EXENCIÓNS.1.–Están exentos do imposto: a) O estado, as comunidades autónomas e entidades locais, asi coma os organismos autónomos do estado e as entidades de dereito público de análogo carácter das comunidades autónomas e das entidades locais. b) Os suxeitos pasivos que inicien o exercicio da súa actividade no territorio español, durante os dous primeiros períodos impositivos deste imposto no que se desenvolve a mesma. c) Os seguintes suxeitos pasivos:  As persoas físicas.  Os suxeitos pasivos do imposto sobre Sociedades, as sociedades civís e as entidades do artigo 35 da Lei 58/2003, do 17 de decembro, Xeral Tributaria, que teñan un importe neto da cifra de negocios inferior a 1.000.000 de €. d) As entidades xestoras da Seguridade social e as Mutualidades de previsión social reguladas na Lei 30/1995, de Ordenación e supervisión de Seguros Privados. e) Os organismos públicos de investigación, os establecementos de ensinanza en tódolos seus graos costeados integramente con fondos do Estado, das Comunidades Autónomas ou das Entidades Locais, ou por fundacións declaradas benéficas en tódolos seus graos que, carecendo de ánimo de lucro, estivesen en réxime de concerto educativo, incluso se facilitasen ós seus alumnos libros ou artigos de escritorio ou lles prestasen os servizos de media pensión ou internado e inda que por excepción vendan no mesmo establecemento os produtos dos talleres dedicados á dita ensinanza, sempre que o importe de dita venda, sen utilidade para ningún particular ou terceira persoa, se destine, exclusivamente, á adquisición de materias primas ou ó sostemento do establecemento, f) As asociacións e fundacións de diminuídos físicos, psíquicos e sensoriais, sen ánimo de lucro, polas actividades de carácter pedagóxico, científico, e tutela de persoas con mobilidade reducida realicen inda que vendan os produtos dos talleres dedicados a ditos fins, sempre que o importe de dita venta se destine exclusivamente á adquisición de materias primas ou ó sostemento do establecemento. g) A Cruz Vermella Española. h) Os suxeito pasivos ós que lles sexa de aplicación a exención en virtude de tratados ou convenios internacionais.2.–Os suxeitos pasivos ós que se refiren os parágrafos a), d), g) e h) do apartado anterior non están obrigados a presentar declaración de alta na matrícula do imposto.3.–As exencións previstas nos parágrafos e) e f) do apartado 1 deste artigo terán carácter rogado e concederanse, cando proceda, a instancia de parte ARTIGO 4.–SUXEITOS PASIVOS. Son suxeitos pasivos deste imposto as persoas físicas ou xurídicas e as entidades ás que se refire o artigo 35.4 da Lei xeral tributaria, sempre que realicen neste termo municipal calquera das actividades que orixinen o feito impoñible. ARTIGO 5.–COTA TRIBUTARIA. A cota tributaria será a resultante de aplicar as tarifas do imposto e os coeficientes e bonificacións previstos nos artigos 85 e 88 da Lei reguladora das facendas locais. ARTIGO 6.–BONIFICACIÓNS POTESTATIVAS.1.–De acordo co establecido no artigo 88.2 do Real decreto lexislativo, do 5 de marzo, polo que se aproba o texto refundido de lei reguladora das facendas locais, terán dereito a unha bonificación de ata o 95% sobre a cota correspondente os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento de emprego que xustifiquen tal declaración. A gradación da porcentaxe de bonificación aplicarase do seguinte xeito: a) Un 95 por cento da cota íntegra pola creación de máis de 20 postos de traballo. b) Un 75 por cento da cota íntegra polo creación de entre 11 e 20 postos de traballo. c) Un 50 por cento da cota íntegra pola creación de ata 10 postos de traballo.2.–O prazo de aplicación desta bonificación, partindo do establecido no artigo 82.1. b) da lei reguladora das facendas locais no que se indica que están “ exentos os suxeitos pasivos que inicien o exercicio da súa actividade en territorio español, durante os dous períodos impositivos deste imposto no que se desenvolve aquela”, será: – No caso de continuar coa actividade económica ou empresarial que se viña desenvolvendo, dende o período impositivo seguinte do que efectivamente se amplíen as instalación e se creen os novos posto de traballo. – No caso de inicio dunha nova actividade empresarial, no terceiro período impositivo contado dende o que se inicie a nova actividade económica ou empresarial de maneira efectiva, sempre que no segundo exercicio da actividade se creasen postos de traballo en maior ou igual contía á prevista na declaración responsable, nos termos nos que está establecido no artigo 89.2 en canto ao período impositivo. – En todo caso, non se considerará que se produciu “ o inicio do exercicio dunha actividade” cando esta se tivera desenrolado anteriormente baixo outra titularidade, circunstancia que se entenderá que concorre, entre outros supostos, nos casos de fusión, escisión ou aportación de ramas de actividade. – O prazo de aplicación desta bonificación será, un máximo de tres períodos impositivos. A solicitude de prórroga deberá facerse de forma expresa por parte do interesado.3.–Para a obtención desta bonificación, os interesados deberán presentar escrito dirixido ao sr. Alcalde-Presidente do Concello de Boqueixón durante o ano no que se inicie unha nova actividade económica ou empresarial de maneira efectiva, ou no caso de continuar coa actividade económica ou empresarial que se viña desenrolando se amplíen as instalacións, e a seguinte documentación: Declaración censual do IAE. Declaración responsable do representante legal da empresa na que indique o número de postos creados acompañados dos correspondentes contratos laborais. Licenza de obra da instalación onde se desenvolve a actividade económica ou empresarial para a que se solicita a bonificación, ou de ser o caso contrato de aluguer.4.–Á vista da documentación presentada, o Pleno do Concello de Boqueixón acordará conceder ou denegar a bonificación solicitada. A bonificación concederase condicionada á comprobación da efectiva creación e mantemento das prazas. A comprobación delegase polo pleno en Xunta de Goberno Local, e realizarase da seguinte maneira: – A empresa beneficiaria da bonificación deberá presentar antes do día 15 de decembro do ano anterior ao que se vaia aplicar a bonificación, así como nos anos nos que solicite a prórroga da mesma, os RNT (antigoTC2) dende NOVEMBRO do exercicio anterior ata OUTUBRO do exercicio en curso, a efectos de poder comprobar polo Concello o mantemento dos postos de traballo que deron lugar á bonificación. – Os postos de traballo serán valorados pola Xunta de goberno local como media de postos existentes en cada exercicio na empresa. – No exercicio no que se concede a bonificación a media do número de postos creados debe ser igual a un número que de lugar o tramo de bonificación solicitada, senón dará lugar a perda automática da bonificación.5.–A prorroga deberá solicitarse expresamente antes do 15 de decembro do exercicio anterior para o que se pretende solicitar a prorroga da bonificación, cun máximo de dous períodos seguintes a aquel para o que se concedeu a bonificación inicialmente, para elo deben: 1.–Declaración responsable do representante legal da empresa no que indique o número de postos que se manterán no exercicio en curso dos creados anteriormente e que deron lugar a bonificación.2.–Antes do día 15 de decembro do exercicio anterior ao ano no que se pretende se aplique a prorroga da mesma, os RNT (antigoTC2) dende NOVEMBRO do exercicio anterior ata OUTUBRO do exercicio en curso, a efectos de poder comprobar polo Concello o mantemento dos postos de traballo que deron lugar a bonificación.  Unha vez comprobado pola Xunta de Goberno os postos de traballo existentes no exercicio, procederá da seguinte maneira o Pleno acorda delegar a toma decisión nos seguintes termos: a) Se mantén os mesmos postos, ou o incremento ou diminución permite o mantemento no mesmo tramo de bonificación, acordarase a prórroga nos termos iniciais. a) No caso de que pola creación de máis postos de traballo no exercicio da prórroga de lugar a un cambio de tramo na bonificación, acordarase a bonificación que lle corresponda coa prórroga. c) No caso de que pola diminución de postos de traballo no exercicio no que se solicita a prórroga, de lugar a un cambio de tramo na bonificación, acordarase a bonificación que lle corresponda coa prórroga. En calquera caso, a presentación da solicitude fóra do prazo establecido, dará lugar á non admisión desta e a conseguinte denegación da bonificación. ARTIGO 7.–PERÍODO IMPOSITIVO E DEVENGO.1.–O período impositivo coincide co ano natural, excepto cando se trate de declaracións de alta que abarcará desde a data de comezo da actividade ata o fin do ano natural.2.–O imposto devéngase o primeiro día do período impositivo e as cotas serán irreducibles, salvo cando os casos de declaración de alta, o día de comezo da actividade non coincida co ano natural no cal as cotas calcularanse proporcionalmente ó número de trimestres naturais que restan para finalizar o ano, incluído o do comezo do exercicio da actividade.3.–Tratándose de espectáculos, cando as cotas están establecidas por actuacións illadas o devengo prodúcese pola realización de cada unha delas. DISPOSICIÓN ADICIONAL ÚNICA As modificacións que se introduzan na regulación do imposto, polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. DISPOSICIÓN FINAL A presente ordenanza fiscal foi modificada incluíndo unha bonificación por fomento de emprego, no pleno en sesión realizada o día ………. de ……. de 2018, e publicada no BOP n.º…… de data…. Boqueixón, 9 de xullo de 2018. O alcalde Manuel Fernández Munín